VL stem in tot verstandhouding met Departement van Landbou - AgriOrbit
Home Agri News VL stem in tot verstandhouding met Departement van Landbou
VL stem in tot verstandhouding met Departement van Landbou
Volgens Wilken is die belangrikste aspek van ’n verhouding tussen VL en Bulwane se departement, om verantwoordbaar te wees. “As ons dit nie gaan regstel nie, kan ons maar net sowel huis toe gaan,” het hy op 5 September 2019 by ’n vergadering tussen lede van die VL se uitvoerende bestuur en die department gesê.
Wilken het daarop aangedring dat die vergadering nie net nóg ’n gepraat met geen tasbare resultate, soos soortgelyke vergaderings in die verlede, is nie. Tommie Esterhuyse, vise-president van VL, het ook beklemtoon dat wedersydse vertroue nodig is om doeltreffend vorentoe te gaan en dat die departement se leierskap deur ‘n voorbeeld moet lei. “Dan kan ons op die positiewe aspekte konsentreer om die sektor in die toekoms te inspireer,” het hy gesê toe hy Bulwane vir die ontmoeting bedank het.
Verskeie kwessies aangespreek
Hy het die Departement van Landbou se veeartsenydienste en die weermag geprys vir die voorkoming van die verspreiding van miltsiekte vanaf Lesotho na Suid-Afrika, en het die nasionale Departement van Landbou gekritiseer vir die hantering van bek-en-klouseer, wat Suid-Afrika miljarde rande aan uitvoerinkomste gekos het.
Die skokkende toestand en instandhouding van landelike paaie en die sluiting van landelike lisensiëring- en toetsstasies was ook op die agenda, asook die bedreiging van goedkeurings vir gas- en mynprospektering en die departement se disfunksionele kantore in klein dorpies.
Bulwane het plaasmoorde en alle vorme van landelike misdaad veroordeel en erken dat die regering te veel in silo’s werk. Hy het gesê hy sal spesifieke departementele kwessies na die regte partye en Lesotho-eweknieë herlei en het voorgestel dat daar oor twee maande weer vergader word om die vordering te evalueer.
Hy het VL versoek om saam te werk om die bruto binnelandse produk van die provinsie te verhoog en erken dat landbou die enigste sektor is wat die ekonomie kan laat groei en meer werk kan skep. Bulwane het ’n pleidooi aan VL landbouers gerig om hul vaardighede te deel en nuwe toetreders tot landbou te help om hul voete te vind en toegang tot markte te kry om volhoubare, ekonomies lewensvatbare landbou-eenhede te hê. – Persverklaring, Vrystaat Landbou
memorandum van verstandhouding
Previous articleFinaliste aangewys in die 2019 Santam Landbou Nasionale Kuilvoerkompetisie
Next articleWolmark verswak met 28,3%
How ASF and COVID-19 are impacting the pork industry
Beperkings op die beweeg van perde tussen provinsies